Berlingske Tidende, 1835-10-13
De Korurensningsmaskiner, Svingplove og andre Redskaber, som Selskabet lader forfærdige, søges fornemmelig udbredte ved at overlades imod nedsat Betaling til uformuende, men fremadstræbende Landmænd, som derom melde sig med tilforladelige Oplysninger om deres Jordbrugs Tilstand. Af saadanne Mænd kunne saa mange flere nyde Godt af denne Foranstaltning saalænge Selskabet, til slige Redskabers Anskaffelse, oppebærer fra Fonden at uus publicos det temporaire Penge-Tilskud, som i endeel Aar har været det forundt. Betingelserne for den Understøttelse, som Selskabet yder til Bønder jorders hensigtsmæssige Dyrkning, ere i det væsentlige følgende: at Sæd skiftet, som Vedkommende selv foreslaae, indrettes enten efter Vexeldriftens eller det overskaarne Kobbelbrugs Regler, at Jorderne enten omhyggeligen behandles med fuld Brak eller dyrkes med Brakfrugter, i det mindste eengang i Sædomløbet, at Sommerstaldfodring saavidt muligt anvendes, at de Paagjældende underkaste sig Tilsyn med de indgaaede Forpligtelsers nøiagtige Opfyldelse. – Begieringer om denne Understøttelse maae ledsages med et Kort eller Afrids af den Søgendes Mark, paa hvilket samtlige Lodder, hvori denne er inddeelt, maae være tydeligt afsatte og betegnede med Rummere; hvorhos maatte medfølge dertil svarende fuldstændig Driftstabel, som viser, hvorledes disse Lodder agtes dyrkede saavel i Overgangsaarene som siden. Jøvrigt maae slige Begieringer indeholde fuldkommen paalidelige Efterretninger om Jordernes Beskaffenhed, Udskiftning, Areal, Hartkorn, Beliggenhed, nærværende Drift, Besætningen, de Søgendes Formuestilstand, o. s. v. Naar disse Oplysninger fattes, kunne Ansøgningerne ikke ventes at komme under BetragtninFortrinligt Hensyn tages til de Bønder, som, foruden at indføre en god Drift, tillige ville mergle Huusmænd, som dyrke deres Lodder med Køer, kunne fortrinsviis giøre Regning paa Hjælp til en forbedret Drift. Skolelærere maae i den Henseende staae tilbage for Huusmænd, med mindre de ved Pløining med Køer give et godt Exempel for andre Dyrkere af Smaalodder. Da det for Selskabet er vigtigt at erfare de Fremskridt, som giøres i Landbruget, vil Selskabet med Erkiendtlighed modtage paalidelige Anmeldelser ikke blot om enkelt Mands mønsterværdige Foretagender i hans landsekonomiske Virkekreds, men ogsaa om nye og bedre Fremgangsmaader, som en Egns Agerdyrkere anvende med Held i een eller anden Green af deres Haandtering. Naar hine Foretagender indberettes for at belønnes, bør Anmeldelsen derom, ifølge Selskabets Love, være bekræftet af 3 Attestanter, som efter deres personlige Erfaring bevidne det Anmeldtes Rigtighed og af hvilke Attestanter i det mindste den ene maa være geistlig eller verdslig Embedsmand eller og Selskabets Medlem. Selskabets Agtelsestegn bestaae i Medailler og Sølvbægere. Medaillernes Værdi er følgende: første Guldmedaille 30 Speciesducater, anden 18 Speciesducater, tredie 10 Speciesducater og fjerde 8½ Specirsducater. Første Sølvmedaille veier 9 Lod, anden 4 Lod, tredie 1 3/4 Lod og fjerde 1 1/2 Lod. Det første og største Bæger, med Laag, veier 28 Lod; det sjette og mindste 7 Lodde tre større Bægere ere indvendigt forgyldte. Alle Andragender maae, naar Vedkommende ønske at faae den afgjorte i den første Halvdeel af næste Aar, være indkomne inden Nytaar. Saaledes udfærdiget i Overeensstemmelse med Selskabets Beslutning. Kiøbenhavn, i det Kongl. Landhuusholdningsselskab; i August 1835. Selskabets Secretair.